༄༅། །གུར་གྱི་མགོན་པོ་དང་མགོན་པོ་ཞལ་བཞི་པའི་སྐུལ་ལ་སོགས་ཤིན་ཏུ་རྒྱས་པའོ། །
༄༅། །གང་གི་རང་བཞིན་ཆགས་སྡང་རྣམ་བྲལ་ཡང༌། །ཁྲོ་བོ་ཆེན་པོའི་མཐའ་ལ་ཁྱོད་
འཛེགས་ཏེ། །སྐད་ཅིག་ཙམ་གྱིས་དགྲ་བོའི་ཡུལ་འཁོར་རྣམས། །ཐལ་བར་རློག་བྱེད་ནག་པོ་
ཁྱོད་བསྟོད་དོ། །སྨ་ར་སྨིན་མ་དམར་སེར་ཁྲག་རལ་གཡོ། །སྤྱན་གསུམ་བསྐལ་པའི་མེ་དཔུང་
ཁྲག་རིས་འབར། །དམ་ཉམས་མགོ་བོ་ཟ་བའི་ཁྲག་འཛག་ཞལ། །གཏུམ་ཆེན་ཁྲག་འཐུང་
ནག་པོ་ཁྱོད་བསྟོད་དོ། །གཡས་ན་ཁྲག་རྒྱུན་འཐིག་པའི་གྲི་གུག་འཛིན། །གཡོན་ན་ཁྲག་གིས་
གང་བའི་ཐོད་པ་བསྣམས། །སྐུ་ལ་ཁྲག་གི་ཐིག་ལེ་སྟོང་གིས་མཚན། །ཕྱག་ཞབས་ཁྲག་གིས་
-529-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
འཇིགས་རུང་ཁྱོད་བསྟོད་དོ། །སངས་རྒྱས་མངའ་བདག་ཐོད་པའི་ཟུར་ཕུད་ཅན། །རུས་པའི་
རྒྱན་དང་མི་མགོའི་དོ་ཤལ་འཕྱང་།
།སྦྲུལ་རྒྱན་སྟག་གི་ལྤགས་པའི་ཤམ་ཐབས་གཡོ། །དར་
ནག་གོས་འཕྱང་ནག་པོ་ཁྱོད་བསྟོད་དོ། །ཁྲོས་པའི་ཞབས་བརྡབས་ས་གཞི་ཐམས་ཅད་གཡོ།
འཇིགས་པའི་གད་མོས་རི་རབ་ཐམས་ཅད་སྒྱེལ།
།རྐན་སྒྲ་ཐོས་པས་བདུད་དཔུང་མ་ལུས་
འཇིག། སྟོབས་ཆེན་མཐུ་ལྡན་ནག་པོ་ཁྱོད་བསྟོད་དོ། །སྡང་མིག་འབར་བས་ཕྱོགས་མཚམས་
ཐམས་ཅད་སྲེག། ཁྲོ་གཉེར་བསྡུས་པས་དགྲ་བགེགས་ཐམས་ཅད་འདར། །ཡན་ལག་རེག་
པས་དམ་ཉམས་ཐམས་ཅད་འཆི། །བསྟན་དགྲ་འཇོམས་བྱེད་ནག་པོ་ཁྱེད་བསྟོད་དོ། །དུང་ལྟར་
དཀར་བའི་ཚེམས་ཀྱིས་ཞི་བ་དང་། །གསེར་མདོག་སྨིན་མའི་འོད་ཀྱིས་རྒྱས་པ་དང་། ། སྤྱན་རྩ་
དམར་པོའི་དབལ་གྱིས་དབང་སྡུད་དང༌། །སྐུ་མདོག་ནག་པོས་དྲག་པོ་ཁྱོད་བསྟོད་དོ།། །།
རྒྱུ་མས་བརྒྱན་པ་ཁྱོད་ནི་རོ་ལངས་དང༌། །ལྷན་ཅིག་གར་བྱེད་དུར་ཁྲོད་གནས་ན་རྒྱུ། །
རིང་དུ་འགྲོ་ཞིང་མི་ཡི་ཤ་ལ་དགའ། །སྲིན་པོའི་གཟུགས་ཀྱིས་ཤུགས་གླུ་ལེན་པར་བྱེད། །སྲིད་
པ་གསུམ་ན་འགྲན་མེད་སྟོབས་མངའ་བ། །ཁྱོད་ལ་འབྱུང་པོ་ཀུན་གྱིས་ཐལ་མོ་སྦྱར། །འདི་ན་
འཇིག་རྟེན་གསུམ་ལ་དབང་སྒྱུར་བ། །དེ་ཡི་མགོ་ཡང་ཁྱོད་ཀྱི་ཞབས་ཀྱིས་བརྫིས། །ཁྱོད་
མཐོང་ཙམ་གྱིས་དགྲ་བོ་ཕོ་མོ་རྣམས། །རང་དབང་མེད་པར་དབུགས་སྡུད་ཤི་བར་གྱུར། །ཁྱོད་
ཉིད་ཐོས་པས་བགེགས་ཀུན་ཡན་ལག་རེངས། །སྙིང་ཁྲག་དྲོན་མོ་ཁོང་ནས་སྐྱུག་པར་བྱེད། །
ཡན་ལག་རེག་པ་ཙམ་གྱིས་གཤིན་རྗེ་ཡང༌། །རིང་དུ་འཕངས་ཏེ་ཚལ་པར་བཀས་པར་འགྱུར། །
ཁྱོད་ཉིད་དྲན་པ་ཙམ་གྱིས་བདུད་དཔུང་གི། བྱིས་པ་ཐམས་ཅད་ངུ་བའི་མེལ་ཚེ་འཇུག། རྣམ་
འགྱུར་བརྩེ་མེད་ཁྱོད་ཀྱིས་སྐད་ཅིག་ལ། །ཁམས་གསུམ་མ་ལུས་ལྷག་མེད་ཟ་བར་བྱེད། །འདི་
ན་སྡེ་བརྒྱད་དམག་གི་མགོན་པོ་ཁྱོད། །ཁམས་གསུམ་གཡུལ་ལས་རྒྱལ་བའི་རྔ་ཆེན་བརྡུང༌། །
ཤ་ཆེན་ཟན་དང་ཆང་གི་མཚོ་ལ་རོལ། །དེ་བཞིན་གྲོང་ཁྱེར་དབུས་སུ་ཉིད་གཤེགས་ན། །དགྲ་
-530-

གསུང་ཐོར་བུའི་སྐོར་ལས། གཏོར་སྒྲུབ་དང་སྐང་གསོའི་རིམ་པ་བཞུགས། ༩༦༽
བོའི་མགོ་དང་རྐང་པ་ལག་པ་དང༌། །པགས་པ་ཤ་ཁྲག་རྒྱུ་མ་ཞག་དང་ཚིལ། །རྐང་དང་ཀླད་
པའི་བར་དུ་རབ་ཏུ་ཟ། །ཁྲག་གི་རྒྱ་མཚོའི་མཆོད་ཡོན་ཅི་ཡང་འཐུང༌། །དགྲ་བོའི་སྙིང་གི་མེ་
ཏོག་ཕྲེང་པ་བལྟ། །ཤ་ཆེན་བདུག་པའི་སྤྲིན་གྱི་དབུས་ན་འགྱིང༌། །ཚིལ་ཆེན་ཞུན་མར་སྣང་
བས་ཞལ་མདངས་སྟོན། །ཤ་ཁྲག་གསར་པའི་དྲི་མ་ཤངས་ཀྱིས་སྣོམ། །ཛམ་བུ་ལཾ་བའི་
གཏོར་མ་རི་ཙམ་ཟ། །མི་རྐང་གླིང་བུའི་རོལ་མོ་དག་ལ་དགྱེས། །དཔའ་བོ་མཁའ་འགྲོའི་
དབུས་ན་འཇིགས་མེད་རོལ། །སྔགས་འཆང་གྲུབ་པ་ཐོབ་པ་ཀུན་གྱིས་བསྟེན། །ལྷ་དང་ལྷ་
མིན་བར་ཀྱིས་ཕྱག་བྱས་པ། །བསྟན་བསྲུང་ནག་པོ་ཆེན་པོ་ཁྱོད་བསྟོད་དོ།།
ལྷ་ཆེན་ཁྱོད་ལ་དམ་རྫས་འབུལ་བ་ནི།
།།
།གཡག་ནག་ཞོལ་ཆེན་རི་ལྟར་འགྱིང་བ་
འབུལ། །རྟ་ནག་ཁྱུང་ཆེན་མཁའ་ལ་འཕུར་འདྲ་འབུལ། །ལུག་ནག་སྤྱི་དཀར་ཤེལ་ལྟར་འཚེར་
བ་འབུལ། །ཁྱི་ནག་སྙིང་དཀར་དོམ་ལྟར་འཕྱོ་བ་འབུལ། །དར་ནག་འཕན་ཆེན་ཉི་མ་འགྲིབ་
འདྲ་འབུལ། །གོས་ནག་སྟོད་གཡོགས་རྒྱན་གྱིས་བཀྲ་བ་འབུལ། །མདུང་ནག་བ་དན་སྤྲིན་
ལྟར་འཚུབ་པ་འབུལ། །ཤ་ཁྲག་དམར་གྱིས་རྒྱན་པའི་གཏོར་མ་འབུལ། །རྒྱ་ཆེན་ནམ་མཁའ་
ཐམས་ཅད་བཀང་སྟེ་འབུལ། །ངོ་བོ་ལྷ་ཡི་བདུད་རྩིར་སྦྱར་ནས་འབུལ། །རྣམ་འགྱུར་སྣ་ཚོགས་
དར་གྱིས་བརྒྱན་ཏེ་འབུལ། །རཀྟ་ཕུད་དང་བཅས་པའི་གསེར་སྐྱེམས་འབུལ། །གཏོར་མཆོག་
པད་མའི་ནང་ཀུན་བཀང་སྟེ་འབུལ། །རོ་མཆོག་བརྒྱ་དང་ལྡན་པ་སྦྱར་ཏེ་འབུལ། །གཟུགས་
མཆོག་ཉི་ཟླ་ལྟ་བུ་གསལ་བ་འབུལ། །རང་བྱུང་མེ་ཏོག་ཤ་ཆེན་བདུག་སྤོས་དང༌། །ཚིལ་ཆེན་
ཞུན་མར་དྲི་ཆེན་སྒོག་པ་དང༌། །ཤ་ཆང་ལ་ཕུག་འབྲས་ཆེན་དཔའ་བོ་དང༌། །གཟུགས་སྒྲ་དྲི་རོ་
རེག་བྱའི་ཚོགས་རྣམས་འབུལ། །དམ་ཅན་ཁྱེད་ཀྱི་བཞེད་པ་རྫོགས་གྱུར་ཅིག། བསྟན་སྲུངས་
ཆེན་པོའི་ཐུགས་དམ་སྐོངས་གྱུར་ཅིག། མཐུ་ལྡན་ནག་པོའི་དམ་བཅའ་འགྲུབ་གྱུར་ཅིག།
བཀའ་བསྟོད་ནག་པོའི་ཐུགས་དགོངས་མཉེས་གྱུར་ཅིག། ཐུགས་ཀའི་ཧཱུཾ་ཡིག་ལས་སྐྱེས་
-531-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ལྕགས་ཀྱུ་ཡིས། །དགྲ་བོའི་རྣམ་པར་ཤེས་པ་ནཱ་དར་བཅས། །ཡཾ་ཡིག་ལས་སྐྱེས་རླུང་གི་
དཀྱིལ་འཁོར་གྱི། །མྱུར་བསྐྱོད་རང་དབང་མེད་པར་མདུན་དུ་ལྷུང༌། །ཛཿཛཿསྐྲ་གཡེངས་མགྲིན་
པར་རབ་ཏུ་ཕྲ། །གསུས་པ་སྦོས་ཞིང་ཡན་ལག་རེངས། །ཁ་ནས་ཁྲག་འཛག་མིག་རྩ་ཤེལ། །
སྐྱབས་མེད་ངུ་འབོད་བྲང་ལ་ཆེམས། །འདི་ཡི་མགྲིན་པ་ཞགས་པས་བཅིངས། །སྙིང་གའི་
གནས་སུ་ལྕགས་ཀྱུས་བཏབ། །གསང་གནས་རྩེ་གསུམ་འབར་བས་ཕུག། ཡན་ལག་ལྕགས་
ཀྱི་སྒྲོག་ལ་བསྡམས། །ལྟེ་བར་མཚོན་གྱི་འཁོར་ལོ་སྐོར། །སྐེ་ནི་མགོན་པོའི་གྲི་ཡིས་གཅོད། །
ཁྲག་ནི་ཐོད་པས་ཞལ་དུ་འདེབས། །སྲོག་ནི་འཆི་ཐེབས་བརྒྱ་ཕྲག་བྱེད། །དམ་ཉམས་འདི་ཡི་
ཤ་ལ་ཟོ། །ཞག་དང་ཚིལ་ལ་རབ་ཏུ་འཇིབས། །མཁྲིས་དང་ཚིལ་ལ་རྣམ་པར་རོལ། །རྐང་དང་
ཀླད་པའི་བར་དུ་གསོལ། །དམག་དཔོན་མགོན་པོ་ཞལ་བཞི་པ། །སྣང་སྲིད་ལྷ་སྲིན་སྡེ་བརྒྱད་
དང༌། །དྲེགས་པ་ཕོ་བརྒྱུད་མོ་བརྒྱུད་དང༌། །སྲུངས་མ་དྲུག་བཅུའི་དམག་དང་བཅས། །བཀའ་
ཉན་གནོད་སྦྱིན་ཡབ་ཡུམ་དང་། །ལས་མཁན་པུ་ཏྲ་ལྕམ་སྲིང་དང༌། །དམ་ཆེན་རྒྱ་མཚོ་འཁོར་
དང་བཅས། །དྲག་ལས་ཆེན་པོའི་དུས་ལ་བབ། །བསད་པ་ཡི་ནི་ཤ་ཚོགས་དང༌། །སྦྱར་བ་ཡི་
ནི་ཛ་གད་དང༌། །བསྒྲལ་བ་ཡི་ནི་རཀྟ་སོགས། །དམ་རྫས་ཐམས་ཅད་བཞེས་སུ་གསོལ། །
དམ་ཚིག་ཉམས་པའི་དགྲ་བོ་འདིས། །དཔལ་ལྡན་བླ་མའི་སྐུ་ལ་རྡོས། །དཀོན་མཆོག་གསུམ་
གྱི་དབུ་འཕང་སྨད། །སངས་རྒྱས་བསྟན་པ་གཉན་པོ་བཤིག། བསྟན་སྲུངས་ཆེན་པོ་ཁྱོད་ལ་
བརྙས། །བསྟན་འཛིན་སྐྱེས་བུའི་འཕྲིན་ལས་བསྣབས། །བསྟན་དགྲ་ནག་པོའི་མགོ་འཕང་
བསྟོད། །བསྒྲལ་བའི་ཞིང་བཅུ་ཚང་བར་བྱས། །འདི་ལ་མཆེས་པའི་ལྷ་དང་ཕྲོལ། །འདི་ཡི་
འགྲམ་རྡོ་ཆུ་ལ་བསྐྱུར། །འདི་ཡི་རྒྱབ་རྟེན་མེ་ལ་སྲེགས། །འདི་ཡི་སྐྱོར་མ་རླུང་ལ་བསྐུར། །འདི་
ཡི་མི་རབས་རྩད་ནས་ཆོད། །གཉེན་འཁོར་ཐམས་ཅད་ས་དང་སྦོལ། །ནོར་རྫས་ཐམས་ཅད་
རྡུལ་དུ་རློག། འདི་ཡི་ཕྱོགས་ཀུན་བརླག་པར་མཛོད།།
།།
-532-

གསུང་ཐོར་བུའི་སྐོར་ལས། གཏོར་སྒྲུབ་དང་སྐང་གསོའི་རིམ་པ་བཞུགས། ༩༦༽
སྐུ་ཡི་སྤྲུལ་པའི་ཕོ་ཉ་ནི། །མཱི་ནག་གནམ་དུ་ཁུས་འདེབས་པ། །དགྲ་བོའི་ཡུལ་ཁམས་
ཐམས་ཅད་འགེངས། །དམ་ཉམས་ཡན་ལག་:བསྐྱིགས་[བཀྱིགས་]ཤིང་འཁྲིད། །གསུང་གི་
སྤྲུལ་པའི་ཕོ་ཉ་ནི། །སྤྱང་ཀི་འཁང་ཞིང་ཟ་བ་ཡིས། །དགྲ་བོའི་ཡུལ་འཁོར་ཐམས་ཅད་གང༌། །
དམ་ཉམས་སྐེ་ལ་གཏུབ་ཅིང་ཟ། །ཐུགས་ཀྱི་སྤྲུལ་པའི་ཕོ་ཉ་ནི། །བྱ་རོག་འདྲལ་ཞིང་གཤོག་
སྒྲ་རྡེབ། །དགྲ་བོའི་གནམ་ས་ཐམས་ཅད་གང༌། །དམ་ཉམས་སྙིང་ལ་གཏུབ་ཅིང་ཟ། །སྣ་
ཚོགས་འཕྲིན་ལས་ཕོ་ཉ་མཆོག། གཡས་ཀྱི་དེ་ནི་རུ་འདྲེན་པ། །སྐྱེས་པ་སྟག་ཆས་བརྒྱན་པ་
བརྒྱ། །གཡོན་གྱི་དེ་ནི་རུ་འདྲེན་པ། །མཚར་མོ་གསེར་གཡུས་བརྒྱན་པ་བརྒྱ། །དབུས་ཀྱི་དེ་ནི་
རུ་འདྲེན་པ། །དགྲ་བཅོམ་འཁར་གསིལ་ཐོགས་པ་བརྒྱ། །སླད་ཀྱི་དེ་ནི་རྗེས་འབྲེང་བ། །བན་
དེ་མཐུ་ཆེན་ནག་པོ་བརྒྱ། །ལྕེ་སྤྱང་ནག་པོ་ཁྲག་རྗེས་གཅོད། །ལྕགས་ཀྱི་བྱ་ཁྲ་སྐྱུ་མ་འདྲེན། །
འདྲེ་དང་སྲིན་བུ་ཤུགས་གླུ་སྒྱུར། །གནོད་སྦྱིན་མཁའ་འགྲོ་མི་ཤ་ཟ། །ཐམས་ཅད་རྒྱན་གྱི
གཏོར་མ་བཞེས། །ཤ་ཁྲག་དམར་གྱི་མཆོད་པ་བཞེས། །ཛམ་བུ་ལྀ་བའི་ཞལ་ཟས་བཞེས། །
སྨན་རག་ཕུད་ཀྱི་མཆོད་པ་བཞེས། །ཐམས་ཅད་དྲག་པོའི་དུས་ལ་བབ། །རྟ་སྨིག་སྒྲ་ཡིས་ས་
གཞི་འདར། །རུ་དར་སྤྲིན་གྱིས་ཉི་ཟླ་འགྲིབ། །མཚོན་ཆ་འཕངས་པས་ནམ་མཁའ་ཁྱབ། །དགྲ་
བགེགས་འཁོར་བཅས་གསོད་པར་བྱེད། །རལ་གྲི་སྔོན་པོའི་ཁ་ལ་སོད། །པུ་ཏྲི་སེར་པོའི་ཁ་ལ་
སོད། །དབྱུག་ཏོ་དཀར་པོའི་ཁ་ལ་སོད། །བེ་ཅོན་དམར་པོའི་ཁ་ལ་སོད། །རིང་པོ་མདུང་གི་ཁ་
ལ་སོད། །གྲུ་བཞི་ཐོ་བའི་ཁ་ལ་སོད། །ཟླུམ་པོ་འཁོར་ལོའི་ཁ་ལ་སོད། །ཉེག་པོ་བཏུན་ཤིང་
ཁ་ལ༴། །ཕྲ་བ་ཁབ་ཀྱི༴། །རགས་པ་བྲག་རིའི༴། །འབིགས་པ་མཆེ་བའི༴། །འཛུག་པ་ཚེར་
མའི༴། །ལེན་པ་རྭ་རྩེའི༴། །སྲ་བ་རྡོའི༴། །རྣོ་བ་ཐོག་གི༴། །འདྲིལ་བ་བཏུན་གྱི༅། །གྲང་བ་ཆུ་
ཡི༴། །ཚ་བ་མེའི༴། །ཡང་བ་རླུང་གི༴། །མཐོ་བ་གསལ་ཤིང་༴། །དམའ་བ་འོབས་ཀྱི༴། །ཡངས་
པ་ལྟོ་བ་འདྲ་བར་གསོད། །དོག་པ་གྲེ་བ་འདྲ་བར་སོད། །སྤྲིན་དང་དུ་བས་འཐུམས་ཏེ་སོད། །
-533-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན།
ལྷོ་འུར་རྡུལ་གྱིས་བཙུབས་ཏེ་སོད། །ཚ་ན་ཉི་མས་བསྲེགས་ཏེ་སོད། །གྲང་ན་གྲིབ་མས་
འཁྱགས་ཏེ་སོད། །སྐྱེངས་ན་སྣང་གསལ་ཆེ་བར་སོད། །རྒོད་ན་མུན་པའི་རུམ་དུ་སོད། །སྲོག་
ལ་རཾ་མཱ་ར་རྦདཿརྒྱ་ནད་མིག་སེར་ཐམས་ཅད་བྱོ། །བལ་པོའི་སུམ་ལྟོ༴། །ཞང་ཞུང་གཙོ་འཕེན༴། །
བོད་ཀྱི་འགོམ་ཡུགས༴། །སྲོད་ལ་ཝ་མོ་བརྒྱལ་བ་བྱོ། །ནམ་གུང་སྲིན་བྱ་རྒོད་པར་བྱོ། །ཐོ་
རངས་སྒོ་ཁྱི་ངུ་བ་བྱོ། །གནམ་པོའི་རྣམ་འཕྲུལ་འདི་ལ་བྱོ། །ཐེ་རང་སྤྲུལ་པ་འདི་ལ་བྱོ། །ཡས་
ཀྱི་བདུད་ལངས་འདི་ལ་བྱོ། །མས་ཀྱི་སྲི་ལངས་འདི༴། །ཕ་ཚན་རྒྱ་འདྲེ༅། །མ་བུའི་བྱུར་སྲི༴། །
ཕ་ཁུའི་བཙན་སྲི༴། །སྐྱེས་པའི་མདའ་སྲི༴། །ཆོས་པའི་ལམ་སྲི༴། །མཐོ་བའི་ངན་དགུ༴། །སྨ་
བའི་སྡིག་བཅུ༅། །ལྷ་ཡི་དམག་སྣ༅། །ཀླུ་ཡི་དུག་སྣ༴། །འདྲེ་ཡི་ནད་སྣ༅། །བདུད་ཀྱི་བྱུར་སྣ༴། །
བན་དེའི་ཟོར་ཁ༴། །བོན་པོའི་ཕུར་ཁ༴། །གསོན་འདྲེའི་འབལ་ཁ༴། །ཡུགས་སའི་དོར་ཁ༴། །
ཁྲོམ་གྱི་འཆིལ་ཁ༴། །སྔགས་ཀྱི་རྦོད་ཁ༴། །མི་ཁ་གཏམ་ཁ༴། །བྱད་ཁ་བྱུར་ཁ༴། །ལོ་སྐེག་ཟླ་
སྐེག༴། །ཞག་སྐེག་ཟ་སྐེག༴། །རྨི་ལམ་ལྟས་ངན༴། །མཚན་ངན་སྐལ་ངན༴། །ནད་ཡམས་དལ་
ཡམས༴། །ཆམ་ཡོམས་གྲིབ་ཡོམས༴། །མི་གཙང་ཐམས་ཅད༴། །དུརྒཏིསམཡ།༎ །༎
དཀོན་མཆོག་གསུམ་པོས་སྐུ་དཔང་མཛོད། །ཆོས་སྐྱོང་བསྲུང་མས་རྒྱབ་རྟེན་མཛོད། །
སྣང་སྲིད་ལྷ་འདྲེས་ལས་གྲོགས་མཛོད། །དམ་ཉམས་དགྲ་བོའི་སྲོག་ལ་ཟོར། །མཐོ་བ་སྟེང་
ནས་ཟོར་ལམ་ཕྱེ། །སྨྲ་བ་འོག་ནས་ཟོར་ལམ་ཕྱེ། །བར་པ་ཐད་ནས་ཟོར་ལམ་བྱེ། །དམ་
ཉམས་དགྲ་བོའི་སྲོག་ལ་ཟོར། །ངན་དགུ་ཐམས་ཅད་འདི་ལ་ཟོར། །སྡིག་བཅུ་ཐམས་ཅད་འདི་
ལ་ཟོར། །གྲི་མཚོན་ཐམས་ཅད